open-index/open-wikipedia-markdown huggingface dataset:
גביעונית נאכלת

**גביעונית נאכלת** (שם מדעי: *Cantharellus cibarius*) הוא מין של פטריה ממשפחת הגבעוניתיים (Cantharellaceae). הפטריה קרויה גם **שנטרל מוזהבת** ומצויה במיוחד באירופה.

היא אחת מפטריות הבר הנאכלות הפופולריות ביותר, שייכת למשפחת הגבעוניתיים המתאפיינים בגופי רבייה דמויי משפך, בעלי גוף בשרני, וקפלים דמויי זימים המצויים לכל אורך גוף הרבייה. אין במשפחה מינים רעילים, אמנם רק חלקם נחשבים טובים למאכל וטעימים.

גביעונית נאכלת, ומשפחת הגבעוניתיים בכללה קיבלה את שמה העברי אודות לצורתה המזכירה גביע. כמו כן גם שמה הלועזי, שנטרל או קנטרל הגיעה מהמילה היוונית קנט'רוס (אנ') שמשמעותה גביע.

## תיאור ותפוצה
כל גוף הפטריה בצבע צהוב, בגוונים שונים תלוי בקרקע ובלחות. בשרה בצבע קרם-צהבהב. מעין רכסי דפים הנראים כזימים משתרעים לכל אורך גוף הפטריה - מהבסיס עד לכובע. ריחה מתקתק ופירותי וטעמה פיקנטי במעט. קיימים מינים רבים הדומים לה בצורתה, מעט מהם אכילים עם סיכון קל לכאבי בטן (Hygrophoropsis aurantiaca לדוגמה) רובם לא ולכן יש לנקוט באמצעי זהירות בזמן הליקוט.

תפוצת הפטריה בעולם רחבה והיא נמצאת בחלקים נרחבים באירואסיה, צפון ומרכז אמריקה ואפריקה. הפטריה נוטה לגדול ביערות מחט, ביערות ליבנה הרריים ולעיתים ביערות אשור. בישראל נחשבת נדירה וידועה בעיקר בין עצי אלון מצוי בצפון.

בצפון אירופה מופיעה לרוב בין החודשים יולי לאוקטובר.

ייתכן שהפטריה מכילה חומר קוטל חרקים, ואכן הפטריה על פי רוב נקייה מחרקים, רימות ומזיקים שונים.

## כמאכל
הפטריה נחשבת לטעימה ולנחשקת בקרב חובבי פטריות, גביעונית נאכלת עשירה בוויטמינים ומינרלים ובעיקר בוויטמין C ואשלגן. הפטריה נחשבת למקור טוב במיוחד לוויטמין D. רוב הטעם העשיר והמורכב של הפטריה מתגלה בבישול ולכן לא נהוג לאכול אותה חיה. רוב תרכובות הגביעונית מסיסות בשומן ולכן נוהגים לטגן את הפטריה בשמן, חמאה או שמנת. הפטריה מומלצת גם לשימוש במתכוני רטבים מבוססים אלכוהול כדוגמת יין, והיא פופולרית במיוחד במתכוני רטבים ומרקים.
ממוזער
בדרך כלל הפטריה נמכרת בשוק לאחר תהליך ייבוש. תהליך ייבוש הפטריה הוא פשוט למדי ולא פוגע בטעמה. ניתן גם לכתוש את הפטריה היבשה לאבקה ולהשתמש בה לתיבול מרקים ורטבים.

## ראו גם
* פטריות צ'נטרל

## קישורים חיצוניים

* 

## הערות שוליים

קטגוריה:פטריות בסיסה
קטגוריה:פטריות שתוארו ב-1821
קטגוריה:ארץ ישראל: פטריות
קטגוריה:פטריות מאכל
זהבה פדנס

**זהבה פדנס** (נולדה ב-12 בדצמבר 1954) היא רקדנית וכוריאוגרפית ישראלית, זוכת המקום השישי בגוט טאלנט ישראל.

## ביוגרפיה
זהבה פדנס נולדה וגדלה בקריית אתא. פדנס היא רקדנית, עובדת סוציאלית בהכשרתה, וגרפולוגית. נכת פוליו מגיל שנה וחצי.

למדה בבית הספר התיכון "רוגוזין" בקריית אתא. לאחר סיום לימודי התיכון, שימשה אזרחית עובדת צה"ל בבית הספר הטכני של חיל האוויר בחיפה.

פדנס בעלת תואר ראשון בעבודה סוציאלית, ובוגרת לימודי תרפיה באמנות באוניברסיטת חיפה. למדה גרפולוגיה במכללה למינהל בחיפה ובבית הספר של אילון בן יוסף.

פדנס היא עובדת סוציאלית בהכשרתה ועבדה במקצוע במשך שנים רבות. במסגרת תפקידה עבדה בתחום בריאות הנפש ושיקום עם אוכלוסיות שונות: נוער במצוקה, משפחות בסיכון, אנשים אשר נדרשו לשרותי משרד הרווחה ועוד. פדנס הייתה נציגת ציבור בוועדות ערר במשרד הרווחה, ועבדה בעמותות לאימוץ ילדים מחו"ל.

במהלך חייה עסקה בספורט תחרותי ובין היתר שיחקה טניס שולחן, כדורסל, טניס שדה והשתתפה בתחרויות שונות בארץ ובעולם. בתחום טניס שדה דורגה שנייה בישראל ונשלחה על ידי התאחדות הספורט להשתתף בטורנירים שונים ברחבי העולם: אוסטרליה, אירופה, ארצות הברית ועוד.

### ריקוד
כשהייתה פדנס בת 48 החליטה לחבור לאורן בראיר, רקדן וכוריאוגרף, שגדל להורים נכים כתוצאה מפוליו בילדות. ביחד יצרו את הצמד "רק לגעת", המשלב אלמנטים שונים ממחול מודרני. בראיר הוא גם מורה לריקוד ולימד את פדנס טכניקות שונות.

פדנס השתתפה כרקדנית ולמדה בקרקס הישראלי סנדסיאל, מרכז תרבות בינלאומי לתיאטרון מחול וקרקס מודרני בפארק יקום. כמו כן למדה בוטו (סגנון מחול יפני) בסטודיו של תמר בורר, למדה מחול משולב בסטודיו של להקת ורטיגו בנתיב הל"ה, למדה בתיאטרון עכו במסגרת פרויקט "דיוקן האמן היוצר", והעלתה במסגרת זו את היצירה "גרוטאה" (יצירה המשלבת תנועה עם טקסט, ומיועדת לתלמידי חטיבות ביניים ותיכון במסגרת סל תרבות ארצי של משרד החינוך). היצירה גרוטאה הועלתה בשנת 2019 במסגרת פסטיבל אינטימדאנס ICON של תיאטרון תמונע.

פדנס מתגוררת בחיפה, אמא לשניים וסבתא לשישה נכדים.

## קישורים חיצוניים

* גולדן באזר של השראה: האודישן המלא של אורן וזהבה, ערוץ היוטיוב של רשת 13, גוט טאלנט ישראל, עונה 2, פרק 8
* אורן וזהבה בפרק הגמר, רשת 13, גוט טאלנט ישראל, עונה 2, פרק 8
* זהבה פדנס באתר נגישות ישראל
* ריקוד על גלגלים - האודישן של זהבה פדנס, נולד לרקוד, 2006
* את חרותי, זהבה ואורן בריקוד בטקס גלגל הזהב 2016, האירוע המרכזי למופעי כיסאות גלגלים בהרצליה
* הצמד רק לגעת, ערוץ היוטיוב הרשמי
* הצמד רק לגעת, עמוד הפייסבוק הרשמי

## הערות שוליים

קטגוריה:רקדניות ישראליות
קטגוריה:משתתפי גוט טאלנט ישראל
קטגוריה:בוגרי תיכון רוגוזין, קריית אתא
קטגוריה:בוגרות אוניברסיטת חיפה: עבודה סוציאלית
קטגוריה:בוגרי אוניברסיטת חיפה: עבודה סוציאלית
קטגוריה:קריית אתא: אישים
קטגוריה:ישראליות שנולדו ב-1954
קטגוריה:ישראלים שנולדו ב-1954
המנון אנגווילה

**אלוהים, ברך את אנגווילה** (באנגלית: **God Bless Anguilla**) הוא ההמנון הלאומי של הטריטוריה הבריטית אנגווילה, ההמנון נחשב להמנון המקומי הרשמי, בעוד שההמנון הלאומי הרשמי הוא אלוהים נצור את המלך.

## מילים

## קישורים חיצוניים

* ההמנון הלאומי באתר הממשלה 
* ההמנון באתר Nationalanthems.info

קטגוריה:אנגווילה
אנגווילה
Bedtime Story

"**Bedtime Story**" (בעברית: "**סִפּוּר לִפְנֵי הַשִּׁינָה**") הוא סינגל שהוקלט על ידי הזמרת-יוצרת האמריקאית מדונה, מתוך אלבום האולפן השישי שלה, *[[Bedtime Stories]]*. השיר יצא כסינגל השלישי מהאלבום ב-13 בפברואר 1995, על ידי חברות התקליטים האחים וורנר, מאבריק רקורדס וסייר רקורדס.

השיר הגיע למקום הרביעי במצעד הסינגלים הבריטי, וה-42 במצעד הבילבורד הוט 100.

## רקע וכתיבה
השיר נכתב על ידי ביורק ביחד עם נלי הופר ומריוס דה פריס, והופק על ידי מדונה והופר. שיר זה הוא אחד משיריה הבודדים בקריירה של מדונה בו לא השתתפה בכתיבתו. "Bedtime Story" הוא שיר בסגנון האלקטרוני, אשר מאפיין שירים נוספים מתוך האלבום. הווידאו קליפ שלו הוא הרביעי היקר ביותר בכל הזמנים.

עם השיר הופיעה מדונה פעם אחת בלבד במהלך הקריירה שלה.

## ביקורות
כלפי השיר הופנו שבחים רבים וביקורות חיוביות מטעם מבקרי המוזיקה. סטיבן תומאס ארלוויין מ-*[[AllMusic]]* כתב שהשיר הוא "אחד מהשירים הטובים ביותר באלבום" והוסיף כי "השיר עובד לאט-לאט, עד שהלחנים שלו נכנסים אל התת-המודע של המאזין, בדיוק כמו פעימות של בס".

סאל צ'ינקוומני מ-*[[Slant Magazine]]* שיבח את השיר בטענה שיש לו "פוטנציאל שלא מומש" וכי הוא "יכול היה להיות ה-"Vogue" הבא".

## מיקומי שיא

## קישורים חיצוניים

## הערות שוליים

קטגוריה:שירי 1994
קטגוריה:סינגלים מ-1995
קטגוריה:שירי מדונה
קטגוריה:שירים באנגלית
קטגוריה:שירים שנכתבו על ידי ביורק
קטגוריה:שירים שנכתבו על ידי מריוס דה פריס
קטגוריה:שירים שנכתבו על ידי נלי הופר
קטגוריה:שירים שהופקו על ידי מדונה
קטגוריה:שירים שהופקו על ידי נלי הופר
קטגוריה:וידאו קליפים שבוימו על ידי מארק רומנק
קטגוריה:וידאו קליפים שצולמו בארצות הברית
קטגוריה:סינגלים בהוצאת וורנר רקורדס
קטגוריה:סינגלים בהוצאת מאבריק רקורדס
קטגוריה:סינגלים בהוצאת סייר רקורדס
דיוגו ורדשקה

**דיוגו סוזה ורדשקה** (בפורטוגזית: **Diogo Sousa Verdasca**; נולד ב-26 באוקטובר 1996) הוא כדורגלן פורטוגזי המשחק בעמדת הבלם בקבוצה האזרית קאפאז.

## קריירה
ורדשקה החל את קריירת המשחק שלו במחלקות הנוער השונות של פורטו, וב-9 באוגוסט 2015 ערך את הופעת הבכורה שלו במדי פורטו ב' בהפסד קבוצתו 1–2 לפורטימוננסה מהליגה הפורטוגלית השנייה. הוא הבקיע פעמיים בעונת 2015/2016 וסייע לקבוצתו לסיים במקום הראשון בליגה, אך הקבוצה לא הייתה רשאית לעלות לליגת העל הפורטוגלית מפני שבה משחקת קבוצת האם שלה, פורטו.

בפברואר 2016, בעודו בן 19 בלבד, זומן לראשונה לסגל הקבוצה הראשונה למשחק הליגה האירופית בו הפסידה קבוצתו 0–2 לבורוסיה דורטמונד, אך לא שיחק.

ב-17 ביולי 2017 חתם לשלוש שנים בריאל סרגוסה מהליגה הספרדית השנייה. הוא כבש את שער הבכורה שלו ב-8 בספטמבר 2018, בניצחון קבוצתו 4–0 על ריאל אוביידו.

ב-21 באוגוסט 2019 חתם לשנתיים בבית"ר ירושלים עם אופציה לעונה נוספת, תמורת כ-300 אלף יורו. ב-1 בספטמבר 2019 ערך את הופעת הבכורה שלו בליגה, בהפסד קבוצתו 1–2 להפועל רעננה. ב-6 באוקטובר 2020 שוחרר מהסגל של בית"ר ירושלים.

ביוני 2021 חתם ורדשקה בקבוצת שלונסק ורוצלב מליגת העל הפולנית.

ב-27 ביולי 2023 חתם במיראנדס מהליגה הספרדית השנייה.
## תארים
;בית"ר ירושלים
* גביע הטוטו (1): 2019/2020

## קישורים חיצוניים

## הערות שוליים

קטגוריה:כדורגלנים פורטוגזים
קטגוריה:בלמי כדורגל פורטוגזים
קטגוריה:פורטו: כדורגלנים
קטגוריה:כדורגלני פורטו
קטגוריה:כדורגלני ריאל סרגוסה
קטגוריה:כדורגלני בית"ר ירושלים
קטגוריה:כדורגלני שלונסק ורוצלב
קטגוריה:כדורגלני מיראנדס
קטגוריה:כדורגלנים זרים בישראל
קטגוריה:ספורטאים פורטוגזים בספרד
קטגוריה:ספורטאים פורטוגזים בישראל
קטגוריה:ספורטאים פורטוגזים בפולין
קטגוריה:ספורטאים זרים באזרבייג'ן
קטגוריה:פורטוגזים שנולדו ב-1996
Fuck It Up

**Fuck It Up** הוא סינגל שהוקלט על ידי הזמרת-יוצרת האוסטרלית איגי אזליה, ביחד עם הראפרית קאש דול, מתוך אלבומה השני, In My Defense. השיר יצא לאור ב-19 ביולי 2019, כסינגל השלישי מתוך האלבום.

## רקע וכתיבה
השיר בדומה לשאר שירי של אזליה, נכתב על ידה ביחד עם קאש דול והופק על ידי ג'יי. וייט דיד איט שהפיק עבורה את "Sally Walker" ו-"Started". השיר יצא לאור כסינגל בסמוך לצאתו הרשמית של האלבום.

בסמוך לצאתו, עלה השיר לרשת הזרמת המדיה ספוטיפיי.

## וידאו קליפ
הווידאו קליפ המלא שיצא עבור השיר הועלה לערוץ היוטיוב של איגי אזליה ב-19 ביולי 2019, בסמוך לצאתו של השיר כסינגל. בתחילת הקליפ, ניתן לראות את אזליה יושבת מאחורי עמדת קבלה, ואת קאש דול נכנסת ומפתחת עמה שיחה.

בפחות משעה הצליח קליפ השיר לצבור למעלה מחצי מיליון צפיות. נכון לאוקטובר 2019, מונה הצפיות שלו עומד על כ-32 מיליון צפיות.

## מיקומי שיא

## קישורים חיצוניים

## הערות שוליים

קטגוריה:שירי איגי אזליה
קטגוריה:שירים באנגלית
קטגוריה:שירים שנכתבו על ידי איגי אזליה
קטגוריה:שירי היפ הופ
קו Q של הרכבת התחתית של ניו יורק

**קו Q** או בשמו המלא **קו מהיר ברודוויי** (באנגלית: **Q Broadway Express**) הוא קו רכבת תחתית באגף B של הרכבת התחתית של ניו יורק סמל המסלול של הקו הוא בצבע צהוב ופועלות בו 30, הקו קרוי קו מהיר שכן הוא מדלג על תחנות רבות במנהטן במטרה לאפשר הגעה מהירה לנקודות המרכזיות באי.

## מסלול הקו
הקו מתחיל את מסלולו במרכז מנהטן בסמוך לכיכר טיימס. במסלול משותף עם קווים רבים נוספים יורד הקו לכיוון מנהטן תחתית תוך שהוא מדלג על תחנות רבות והופך למהיר. אל ברוקלין הוא נכנס דרך גשר ויליאמסבורג וחוצה את ברוקלין במסלול אלכסוני לכיוון דרום. תחנתו הסופית של הקו היא בקוני איילנד שבדרום ברוקלין.

## קישורים חיצוניים

קטגוריה:ניו יורק: קווי רכבת תחתית
Think About Us

**Think About Us** (בעברית: **תחשוב עלינו**) הוא סינגל שהוקלט על ידי להקת הפופ הבריטית ליטל מיקס, בשיתוף עם הראפר האמריקאי טיי דולה סיין. השיר יצא לאור ב-25 בינואר 2019, כסינגל השני מתוך האלבום, על ידי חברת התקליטים סייקו מיוזיק.

השיר הגיע למקום ה-22 במצעד הסינגלים הבריטי.

## רקע וכתיבה
במקור, יצא השיר כשיר סולו, אותו שרו ליטל מיקס לבדן. כאשר יצא השיר כסינגל השני מתוך האלבום, הוחלט לארח בגרסה מחודשת שלו את טיי דולה סיין. גרסתו המקורית של האלבום לא כוללת בתוכה את טיי דולה סיין.

בסמוך לצאתו על השיר לרשת הזרמת המדיה ספוטיפיי.

## וידאו קליפ
הווידאו קליפ המלא שיצא עבור השיר הועלה לערוץ היוטיוב של ליטל מיקס ב-15 בפברואר 2019, כמה שבועות לאחר צאתו כסינגל. הקליפ מכיל בתוכו את טיי דולה סיין. בנוסף לכך, בוים הקליפ על ידי ברדלי ופאבלו.

נכון ליולי 2019, מונה הצפיות של הקליפ עומד על כ-35 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי ליטל מיקס
קטגוריה:שירי טיי דולה סיין
קטגוריה:שירים באנגלית
קטגוריה:שירי זהב בממלכה המאוחדת
קטגוריה:סינגלים בהוצאת סייקו מיוזיק
Woman Like Me

"**Woman Like Me**" (בעברית: **אישה כמוני**) הוא סינגל שהוקלט על ידי להקת הפופ הבריטית ליטל מיקס, ביחד עם הראפרית ניקי מינאז', מתוך האלבום, LM5. השיר יצא לאור ב-12 באוקטובר 2018, כסינגל הראשון והפותח מתוך האלבום, על ידי חברת התקליטים סייקו מיוזיק.

השיר הגיע למקום השני במצעד הסינגלים הבריטי.

## רקע וכתיבה
השיר נכתב על ידי כל חברות הלהקה, ביחד עם ניקי מינאז', אד שירן ופזמונאים נוספים. השיר זכה בפרסי המוזיקה הבריטית בקטגוריית "הקליפ הבריטי של השנה", ובפרס ה-Global Awards בקטגוריית "שיר השנה".

בסמוך לצאתו על השיר לרשת הזרמת המדיה ספוטיפיי.

## וידאו קליפ
הווידאו קליפ המלא שיצא עבור השיר הועלה לערוץ היוטיוב של ליטל מיקס ב-,26 באוקטובר 2018 כמה ימים לאחר צאתו כסינגל. על הקליפ אמרה חברת הלהקה לי-אן פינוק כי: "זהו אחד מהקליפים שהיה הכי כיף לצלם אותם".

נכון ליולי 2019, מונה הצפיות של הקליפ עומד על כ-200 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי ליטל מיקס
קטגוריה:שירי ניקי מינאז'
קטגוריה:שירים באנגלית
קטגוריה:שירים שנכתבו על ידי אד שירן
קטגוריה:שירים שנכתבו על ידי ג'ס גלין
קטגוריה:שירים שנכתבו על ידי ניקי מינאז'
קטגוריה:שירים שנכתבו על ידי סטיב מק
קטגוריה:שירים שהופקו על ידי סטיב מק
קטגוריה:זוכי פרס המוזיקה הבריטית
קטגוריה:שירי יהלום בברזיל
הירוקי אבה

**הירוקי אבה** (ביפנית: **安部 裕葵**; נולד ב-28 בינואר 1999) הוא כדורגלן יפני המשחק בעמדת הקיצוני באוראווה רד דיימונדס מהליגה היפנית.

## קריירה
אבה ערך את הופעת הבכורה שלו בקאשימה אנטלרס ב-1 באפריל 2017, וב-21 ביוני 2017 כבש את שער הבכורה שלו בקבוצה. באותה עונה זכה עם הקבוצה בגביע הסופר קאפ היפני. ב-2018 זכה עם הקבוצה בליגת האלופות האסיאתית.

ב-12 ביולי 2019 חתם לארבע עונות בברצלונה אתלטיק תמורת 1.1 מיליון אירו, עם סעיף יציאה של 40 מיליון אירו, והסכום יגדל ל-100 מיליון אירו אם השחקן יעבור לקבוצה הראשונה של ברצלונה.

### קריירת נבחרות
אבה שיחק בכל נבחרות יפן הצעירות. ב-24 במאי 2019 זומן לראשונה לסגל הנבחרת הבוגרת לקראת משחקי קופה אמריקה 2019. הוא ערך את הופעת הבכורה שלו ב-17 ביוני כשעלה כמחליף בדקה ה-66 בהפסד נבחרתו 0–4 ל.

## תארים
### קבוצתיים
; קאשימה אנטלרס
* הסופר קאפ היפני: 2017
* ליגת האלופות האסיאתית: 2018

### אישיים
* רוקי השנה של ליגת העל היפנית לנוער: 2018

## קישורים חיצוניים

## הערות שוליים

קטגוריה:כדורגלנים יפנים
קטגוריה:חלוצי כדורגל יפנים
קטגוריה:טוקיו: כדורגלנים
קטגוריה:כדורגלני קאשימה אנטלרס
קטגוריה:כדורגלני ברצלונה אתלטיק
קטגוריה:כדורגלני אוראווה רד דיימונדס
קטגוריה:כדורגלני נבחרת יפן
קטגוריה:כדורגלני קופה אמריקה 2019
קטגוריה:יפנים שנולדו ב-1999
מקלט (שיר)

**מקלט** הוא סינגל שהוקלט על ידי הזמר-יוצר הישראלי אליעד נחום, מתוך האלבום, סימן. השיר יצא לאור ב-8 במאי 2014, על ידי חברת התקליטים NMC, כסינגל השני מתוך האלבום.

השיר הגיע למקום ה-5 במצעד ה-TV של מדיה פורסט.

## רקע וכתיבה
השיר נכתב על ידי נחום, ביחד עם הראפר רון נשר, הולחן על ידי נחום, והופק על ידי נחום ביחד עם המפיק נועם עקרבי, בדומה לשאר שירי האלבום. השיר מכיל בתוכו את סגנון הרית'ם אנד בלוז, המאפיין שירים נוספים מתוך האלבום בו הוא נכלל.

## וידאו קליפ
הווידאו קליפ הנלווה שצולם לשיר פורסם בערוץ היוטיוב של נחום ב-8 במאי 2014, בסמוך לצאת הסינגל. נכון לספטמבר 2025 לשיר יש למעלה מ-4.8 מיליון צפיות ביוטיוב.

## ביקורת
יוסי חרסונסקי העניק לשיר ביקורת מעורבת: "אילו הייתי מקבל טקסט כזה לבחינה, הייתי ממליץ לכותב לחפש פח לפני שהוא שופך את הלב על הדף. זה טקסט ברמה של מישהו שנדרש להצהיר 'לא יודע לכתוב'. השיר נכתב על ידי אליעד נחום ורון נשר, אבל מתברר שהשניים גרועים מהאחד. אם מילים אמורות להיות גבב סתמי של מילים מתיפייפות – זה השיר הזה. לא מלחמה, לא מקלט ולא פרפרים, לא אסיר נמלט ולא אזיקים ולא אגדה. קשקוש. חבל כי אליעד נשמע מסלסל בעל נשמה, אבל הקול הזחוח וקלילות המנגינה בעיבוד לקצב דרבוקה אינם יכולים לשמש כסות לערימת המילים והמשפטים, שאינה מצליחה לייצר משהו אמין. אני שומע שאליעד זוכה ל'אלפי צפיות'. אבל לפני מראה העיניים יש משמע אוזניים, והוא אינו מבשר על הולדת יוצר אותנטי, אלא על משרבט, שצריך לוותר על כתיבת טקסטים לפני שהוא ניגש למוזיקה".

## מיקומי שיא

## קישורים חיצוניים

* לקליפ הרשמי באתר יוטיוב
* לדף השיר באתר הספרייה הלאומית

## הערות שוליים

קטגוריה:שירי אליעד נחום
קטגוריה:שירים בעברית
קטגוריה:שירים שנכתבו על ידי רון נשר
קטגוריה:שירים שנכתבו על ידי אליעד נחום
קטגוריה:סינגלים בהוצאת NMC יונייטד אנטרטיינמנט
יחסי אינדונזיה–מונקו

**יחסי אינדונזיה–מונקו** הם היחסים הדיפלומטיים הרשמיים שבין **[[אינדונזיה|רפובליקת אינדונזיה]]** לבין **[[מונקו|נסיכות מונקו]]**.

## סקירה כללית
הסחר הכולל בין שתי המדינות הגיע בשנת 2016 ל-867 אלף דולר אמריקאי ובאותה השנה ביקרו במונקו 336 אלף תיירים אינדונזיים.

אלבר השני, נסיך מונקו, ביקר שלוש פעמים באינדונזיה: ב-1997, 2007 ו-2018. בביקורו מהביקורים שלו הוא בא לאזורים מוכי הרס מהצונמי הגדול שהיה באזור בשנת 2004 והציע עזרה לאזרחים. בביקורו השלישי השתתף הנסיך בוועידה בנושא האוקיינוסים שהתקיימה באינדונזיה. באוגוסט 2017 הוקמה קונסוליית כבוד במונקו.

ב-2017 ביקר סגן שר החוץ האינדונזי במונקו ונפגש עם עמיתו המונגאסקי סרז' טל. הצדדים סיכמו על שיתוף פעולה בנושא השמירה על איכות הסביבה.

## נציגויות דיפלומטיות
* אינדונזיה אינה מיוצגת במונקו בדרג השגרירות, אלא באמצעות השגרירות שהיא מחזיקה בפריז, בירת צרפת. אינדונזיה מיוצגת במונקו בדרג הקונסולרי באמצעות קונסוליה שהיא מחזיקה בעיר המדינה עצמה.
* מונקו אינה מיוצגת באינדונזיה בדרג השגרירות. מונקו מיוצגת באינדונזיה בדרג הקונסולרי באמצעות קונסוליה רשמית שהיא מחזיקה בג'קרטה, בירת המדינה.

## קישורים חיצוניים
* אתר שגרירות אינדונזיה בפריז, צרפת

## הערות שוליים

קטגוריה:ערכים ללא קטגוריות פיזיות - יחסי חוץ
בית הכנסת קהל ימבול (איסטנבול)

**בית הכנסת קהל ימבול** (בטורקית: **Yanbol Sinagogu**, מכונה גם "**בית הכנסת הבולגרי**") הוא בית כנסת אשר פועל בשכונת באלאט בעיר איסטנבול מהמחצית השנייה של המאה ה-15. בית הכנסת הוקם על ידי יהודים רומניוטים שהועברו מימבול שבבולגריה לאיסטנבול במסגרת טרנספר אוכלוסיות שביצע מהמט השני, סולטאן האימפריה העות'מאנית ברחבי הבלקן לאחר שהכריע את האימפריה הביזנטית. במהלך המאה ה-18 נהרס המבנה הקדום, ועל יסודותיו הוקם בית כנסת חדש על ידי הקהילה הספרדית שהתיישבה בעיר ולתוכה נטמעה הקהילה הרומניוטית.

## היסטוריה

קהילה יהודית רומניוטית התקיימה בעיר ימבול שבבולגריה עוד בטרם הכיבוש העות'מאני של הממלכה הבולגרית השנייה במחצית השנייה של המאה ה-14. מועד הקמת הקהילה אינו ברור ונתון למספר השערות מחקר. ב-1453 כבש מהמט השני, סולטאן האימפריה העות'מאנית את קונסטנטינופול והכריע את האימפריה הביזנטית. לאחר הכיבוש ביצע מהמט השני טרנספר מואץ של אוכלוסיות מאזור הבלקנים לאזור קונסטנטינופול ואסיה הקטנה, ובמקביל יושבו ברחבי בולגריה אלפי מוסלמים ממוצא טורקי, חלק ניכר מהם טטרים. קיים תיעוד, שלפיו בולגרים ויהודים היו עובדי כפייה עבור העות'מאנים (בטורקית עות'מאנית: **סוּרְגוּן**, "הגוֹלִים") ועסקו בין היתר בשיקום קונסטנטינופול לאחר כיבושה. כך הגיעו יהודים מימבול לקונסטנטינופול והקימו את בית הכנסת שנשא את שם העיר ממנה הוגלו.

## המבנה
בית הכנסת הרומניוטי נבנה במחצית השנייה של המאה ה-15. במהלך המאה ה-18 נהרס המבנה הקדום, ועל יסודותיו הוקם על ידי הקהילה הספרדית מבנה בית הכנסת הקיים. אולם התפילה נבנה מעץ. ב-1895 נערכו עבודות שיפוץ נרחבות במבנה לאחר שרפה גדולה שפגעה קשות בשכונת באלאט. בית הכנסת הוא בן שתי קומות ובו מספר רב של חלונות וכן ויטראז'ים. התקרה הפנימית של בית הכנסת עשויה מעץ ומעוטרת בציורי שמן של נוף ופרחים. מן התקרה תלויות נברשות. כותרות עמודי התווך מגולפות ומעוטרות. דלתות ארון הקודש מעוטרות בעיטורים דמויי פנינים ושנהב. עזרת הנשים ממוקמת בחלקו הצפוני של בית הכנסת, נתמכת בעמודי עץ ומקושטת בחזיתה הפנימית בדר. הבימה ממוקמת במרכז אולם התפילה, ומסביבה המושבים. על הבימה והמדרגות המובילים אליה מותקנים שטיחים. נכון ל-2019, בית הכנסת "קהל ימבול" הוא אחד משני בתי הכנסת היחידים שנותרו בשכונת באלאט (השני הוא בית הכנסת קהל אוחריד). בית הכנסת נפתח רק באירועים מיוחדים.

## קישורים חיצוניים

* בית הכנסת קהל ימבול באיסטנבול , באתר centropa.org  ו
* Jewish Sites of Istanbul, באתר grandeflanerie.com 
* בית הכנסת קהל ימבול, באתר המרכז לאמנות יהודית

## הערות שוליים

קהל ימבול
קטגוריה:יהדות בולגריה
ימבול
קהל ימבול
גביע הטוטו 2018/2019

**[[גביע הטוטו]] [[עונת 2018/2019 בליגת העל בכדורגל|2018/2019]] ל[[ליגת העל בכדורגל|ליגת העל]]** הייתה המהדורה ה-34 של הגביע השלישי בחשיבותו בכדורגל הישראלי.

## שלב הבתים
### השיטה
10 הקבוצות שאינן משתתפות במפעלים האירופאים בעונה זו חולקו לשני בתים על פי אזור גאוגרפי.

הקבוצה שבמקום הראשון בכל בית העפילה לחצי גמר גביע הטוטו.

הקבוצה בעלת המאזן הטוב ביותר מבין שתי המעפילות (נקודות, ולאחר מכן הפרש שערים) נפגשה עם המנצחת במפגש המתמודדות הליגה האירופית. הקבוצה השנייה שתסיים במקום הראשון נפגשה עם המנצחת במשחק אלוף האלופים.

האחרות נפגשו בינן לבין עצמם במשחק הדירוג בתחרות לקביעת המענקים הכספיים.

### בית א'

### בית ב'

## מסלול קבוצות אירופה
החל מעונה זו ארבע הקבוצות המשתתפות בתחרויות של אופ"א מתחילות בשלב נפרד וזאת כדי להקל על הקבוצות בגלל מספר המשחקים. במשחק הראשון אלופת הליגה ומחזיקת הגביע של העונה שעברה מתמודדות בניהם (משחק זה הוא גם על תואר אלוף האלופים) ואילו במשחק השני משתתפות שתי נציגות הליגה אשר משתתפות בליגה האירופית שלא זכו בתואר ישראלי בכיר בעונה שעברה.

### אלוף האלופים

הפועל חיפה זכתה בתואר אלוף האלופים לעונה זו והעפילה לחצי גמר גביע הטוטו.

### משחק האירופאיות

מכבי תל אביב העפילה לחצי גמר גביע הטוטו.

## משחקי הדירוג
### מקומות 5–6

הפועל באר שבע ניצחה וסיימה במקום החמישי. מכבי נתניה סיימה במקום השישי.
### מקומות 7–8

מכבי פתח תקווה ניצחה וסיימה במקום השביעי. בית"ר ירושלים סיימה במקום השמיני.

### מקומות 9–10

בני סכנין ניצחה וסיימה במקום התשיעי. בני יהודה תל אביב סיימה במקום העשירי.

### מקומות 11–12

הפועל רעננה ניצחה וסיימה במקום ה-11. עירוני קריית שמונה סיימה במקום ה-12.

### מקומות 13–14

הפועל חדרה ניצחה וסיימה במקום ה-13. מועדון ספורט אשדוד סיימה במקום ה-14 והאחרון בתחרות.

## חצי הגמר

מכבי חיפה ניצחה ועלתה לגמר הגביע.

מכבי תל אביב ניצחה ועלתה לגמר הגביע.

## גמר

מכבי תל אביב ניצחה וזכתה בגביע הטוטו לליגה הבכירה לעונת 2018/2019.

## דירוג סופי

## ראו גם
* גביע המדינה בכדורגל 2018/2019

קטגוריה:עונות בתחרויות כדורגל בישראל
קטגוריה:2018 בישראל: כדורגל
קטגוריה:תחרויות כדורגל ב-2018
Sick and Tired

**Sick and Tired** (בעברית: **נמאס לי**) הוא סינגל שהוקלט על ידי הזמרת-יוצרת האמריקאית אנסטייז'ה, מתוך אלבום האולפן השלישי שלה שנקרא על שמה, Anastacia. השיר יצא לאור ב-19 ביולי 2004, על ידי חברות התקליטים אפיק רקורדס ודיי-לייט רקורדס כסינגל השני מתוך האלבום.

השיר הגיע למקום הרביעי במצעד הסינגלים הבריטי.

## רקע וכתיבה
השיר נכתב על ידי אנסטייז'ה, דאלאס אוסטין וגלן בלרד והופק על ידי דאלאס ובלרד גם כן. איגוד תעשיית ההקלטות הבריטי העניק לשיר את תואר הכסף, על מכירות של למעלה מ-200,000 עותקים בממלכה המאוחדת בלבד. בגרמניה, נמכר השיר בלמעלה מ-150,000 עותקים.

הווידאו קליפ המלא של השיר הועלה לראשונה ב-27 במרץ 2011, לערוץ היוטיוב של אנסטייז'ה.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי אנסטייז'ה
קטגוריה:שירים באנגלית
קטגוריה:שירים שנכתבו על ידי אנסטייז'ה
קטגוריה:שירים שנכתבו על ידי דאלאס אוסטין
קטגוריה:שירים שהופקו על ידי דאלאס אוסטין
קטגוריה:בלדות פופ
קטגוריה:סינגלים שהגיעו למקום הראשון בצ'כיה
קטגוריה:סינגלים בהוצאת אפיק רקורדס
ניקולא הקטן (סדרת טלוויזיה)

**ניקולא הקטן** (בצרפתית: **Le Petit Nicolas**) היא סדרת אנימציה ממוחשבת צרפתית לילדים מסוגת קומדיה שמבוססת על סדרת הספרים "ניקולא הקטן" שנכתבה על ידי רנה גוסיני ואוירה בידי ז'אן-ז'אק סמפה. הסדרה בוימה על ידי ארנו בורון והופקה על ידי חברות "M6 Studio" ו-"Method Animation".  

הסדרה שודרה לראשונה בצרפת בערוץ M6 החל מה-13 בספטמבר 2009 עד שנת 2012. בישראל הסדרה שודרה לראשונה בדיבוב לעברית בערוץ הילדים ולאחר מכן בערוץ לוגי החל משנת 2011 עד שנת 2013. לסדרה יש 2 עונות ו-104 פרקים באורך 13 דקות. שפת המקור של הסדרה היא צרפתית (הסדרה דובבה לשפות נוספות, ביניהן: עברית, פולנית וגרמנית).

## תקציר העלילה
הסדרה עוסקת בנער שובב בשם ניקולא. בכל פרק ניקולא עובר הרפתקאות חדשות ומצחיקות יחד עם חבריו לכיתה.

## הדמויות והמדבבים
במאי הדיבוב של הסדרה בעברית היה ליאור סול, ומפיקת הדיבוב הייתה ענבר שטגר עזרא.

## משחק וידאו
משחק וידאו בשם "Le Petit Nicolas: La Grande Course" (ניקולא הקטן: המירוץ הגדול) פותח על ידי Bulkypix והופץ בטלפונים החכמים ובטאבלטים של אנדרואיד ואפל בשנת 2013. המשחק כיום אינו זמין.

## ראו גם
* ניקולא הקטן

## קישורים חיצוניים
* 

* 

קטגוריה:סדרות הנפשה ממוחשבת
קטגוריה:סדרות טלוויזיה צרפתיות לילדים
קטגוריה:ערוץ הילדים: תוכניות רכש
קטגוריה:ערוץ לוגי: תוכניות רכש
קטגוריה:סדרות קומיות
קטגוריה:סדרות טלוויזיה המבוססות על ספרים
קטגוריה:סדרות הנפשה צרפתיות
קטגוריה:סדרות טלוויזיה צרפתיות שעלו לשידור בשנות ה-2000
אבאקן

ממוזער|שמאל|250px|בניין העירייה של אבאקן
**אבאקן** (ברוסית: **Абака́н**; בחקסית: **Ағбан** או **Абахан**) היא עיר הבירה של רפובליקת חקסיה שברוסיה, הממוקמת לצד מפגש הנהרות יניסיי ואבאקן. לפי מפקד אוכלוסין משנת 2010 חיו בעיר 165,214 תושבים, עלייה זניחה לעומת המפקד משנת 2002 לפיו חיו בעיר 165,197 תושבים, ועלייה ניכרת יותר לעומת המפקד משנת 1989 לפיו חיו בעיר 154,092 תושבים.

## היסטוריה
אוסטרוג אבאקנסקי, או בשמו הנוסף אבאקנסק (Абаканск), הוקם בקרבת נהר אבאקן בשנת 1675. בשנות השמונים של המאה ה-18 הכפר אוסט-אבאקנסקוי הוקם בקרבת האוסטרוג. היישוב זכה למעמד של עיר וקיבל את שמו ב-30 באפריל 1931.

### גולים מסין
בשנת 1940, פועלי בניין רוסים מצאו הריסות עתיקות כאשר באו לבנות כביש מהיר שיחבר בין אבאקן לעיר אסקיז. ארכאולוגים סובייטים חפרו באתר בין השנים 1941–1945 והגיעו למסקנה כי הם גילו מבנה ייחודי ביותר לאזור: גודלו 1,500 מטרים רבועים, סגנונו סיני-עתיק, כפי הנראה מדובר בארמון מתקופת שושלת האן. זהותם של המתגוררים במבנה מפואר זה הרחק מגבולות שושלת האן נותרה תעלומה עד לעצם היום הזה. הארכאולוגית הרוסיה ל.א יבטיוחובה ציינה שלדעתה המבנה היה של לי לינג, גנרל סיני שנוצח על ידי שבטי השיונגנו בשנת 99 לפני הספירה וערק לטובת כוחותיהם. זוהי הסברה המעודפת על רוב החוקרים, אולם הועלו השערות אחרות, למשל שלו פאנג שהיה מועמד לכתר מתקופת גואנג וו-די גר במבנה.

### גולים מליטא
בסוף המאה ה-18 ובתחילת המאה ה-19, ליטאים שמרדו בשלטון הרוסי הוגלו לאבאקן בשנים 1794, 1830–1831 ובשנת 1863. בקרבת העיר הוקמו מחנות בהם שוכנו האסירים הפוליטיים הליטאים והם שועבדו במכרות פחם. לאחר מותו של סטלין, כל הגולים ממחנות הענישה נהיו לתושבי העיר.

## כלכלה
בעיר קיים נמל בלב נהר אבאקן, מפעלי תעשייה, האוניברסיטה הממלכתית החקסית על שם קטנוב  ושלושה תיאטרונים. כמו כן, בעיר ישנם מפעלים להנעלה, ייצור מזון וייצור מתכת.

### תחבורה
אבאקן (יחד עם העיר טאישט) הייתה ציון דרך חשוב במסילת הרכבת אבאקן-טאישט. כיום מדובר בצומת מסילות רכבת מרכזי. את העיר משרת נמל התעופה של אבאקן.

## צבא
יחידה 100 של חיל הצנחנים הרוסי הייתה מוצבת באופן קבע בעיר עד לשנת 1996.

## ספורט
בנדי, הוקי קרח רוסי, הוא אחד מענפי הספורט האהודים ביותר בעיר. תחרויות הגביע הלאומי בבנדי נערכו בעיר בשנים 1988 ובשנת 2012.

## גאוגרפיה
### אקלים
באבאקן מזג-האוויר מקוטלג מאקלים יבשתי מדרגה Dwb ועד אקלים צחיח למחצה קר. ישנם הבדלי טמפרטורות גדולים בין העונות, תופעה טיפוסית לאזור סיביר. כמות המשקעים גדולה יותר בקיץ לעומת בחורף.

## קישורים חיצוניים

* 
* 

קטגוריה:רוסיה: ערים
קטגוריה:רפובליקות של רוסיה: ערי בירה
קטגוריה:יישובים שהוקמו ב-1931
Unapologetic Bitch

**Unapologetic Bitch** (בעברית: **כלבה אגואיסטית**) הוא שיר שהוקלט על ידי הזמרת-יוצרת האמריקאית מדונה, מתוך אלבומה השלושה עשר, Rebel Heart. השיר יצא לאור ב-20 בדצמבר 2014, על ידי חברת התקליטים אינטרסקופ רקורדס.

השיר הגיע למקום ה-18 במצעד שבהונגריה, וה-28 במצעד שבשוודיה.

## רקע וכתיבה
השיר נכתב על ידי מדונה, דיפלו, מוזלה, טובי גד, שלקו גרסיה ובריאן אורלאנה והופק על ידי מדונה, שלקו גרסיה, טין-וולף, בי וי, דיפלו ואריאל ראצ'שייד. השיר הוא שיר בסגנון הרגאיי, המשלב בתוכו גם את סגנון הפופ.

בנוסף לכך, יצא השיר ארבעה חודשים לפני צאתו של האלבום Rebel Heart, בו הוא נכלל.

## הצלחה
למרות שלא יצא כסינגל, הצליח השיר להיכנס אל המצעדים שבפינלנד, צרפת, הונגריה, שוודיה, וארצות הברית בין שנת 2014 לשנת 2015. האודיו של השיר אשר הועלה ליוטיוב ב-18 בפברואר 2015, זכה להצלחה נאה גם כן, כאשר צבר למעלה מ-2.5 מיליון צפיות.

עם השיר הופיעה מדונה במסגרת סיבוב ההופעות העשירי שלה, "Rebel Heart Tour". בספוטיפיי צבר השיר למעלה מ-14 מיליון השמעות.

## מיקומי שיא

## קישורים חיצוניים

## הערות שוליים

קטגוריה:שירי מדונה
קטגוריה:שירים באנגלית
קטגוריה:שירים שנכתבו על ידי דיפלו
קטגוריה:שירים שנכתבו על ידי טובי גד
קטגוריה:שירים שנכתבו על ידי מדונה
קטגוריה:שירים שנכתבו על ידי מוזלה
קטגוריה:שירים שהופקו על ידי דיפלו
קטגוריה:שירים שהופקו על ידי מדונה
קטגוריה:שירי רגאיי
שדה וקטורי סולנואידי

ממוזער|שמאל|250px|דוגמה לשדה וקטורי סולנואידי, <math>\mathbf{v}(x, y) = (y, -x)</math>
באנליזה וקטורית, **שדה וקטורי סולנואידי** (לעיתים נקרא גם **שדה וקטורי אי-דחיס**, בהקשר למכניקת הזורמים) הוא שדה וקטורי **v** עם דיברגנץ אפס בכל הנקודות במרחב:
: \nabla \cdot \mathbf{v} = 0.\, 

באופן אינטואיטיבי ניתן לומר שקווי השדה של שדה סולנואידי אינם "מתכנסים" לאף נקודה, כלומר שאין להם מקורות או בולענים (sink).

## תכונות
המשפט היסודי של האנליזה הווקטורית קובע שכל שדה וקטורי ניתן לבטא כסכום של שדה אי-רוטציוני ושדה סולנואידי. התנאי של דיברגנץ אפס מתקיים רק כאשר לפוטנציאל המתאים לשדה וקטורי **v** יש מרכיב של פוטנציאל וקטורי בלבד, זאת כיוון שמההגדרה של הפוטנציאל הווקטורי **A**:

:\mathbf{v} = \nabla \times \mathbf{A}

נובעת אוטומטית הזהות הווקטורית:

:\nabla \cdot \mathbf{v} = \nabla \cdot (\nabla \times \mathbf{A}) = 0.

הטענה ההפוכה גם תקפה: בעבור כל שדה סולנואידי **v** קיים פוטנציאל וקטורי **A** כך ש-\mathbf{v} = \nabla \times \mathbf{A} (ראו גם פירוק הלמהולץ ).

משפט הדיברגנץ מספק הגדרה אינטגרלית שקולה לשדה סולנואידי; לכל משטח סגור, השטף הכולל של שדה וקטורי סולנואידי **v** דרך המשטח חייב להיות אפס:

:\iint\limits_{S}\!\!\!\!\!\!\!\!\!\!\!\!\!\!\!\!\;\;\;\subset\!\supset
\mathbf{v}\cdot d\mathbf{S} = 0

כאשר **dS** הוא הווקטור הנורמלי לאלמנט השטח.

## דוגמאות
* השדה המגנטי **B** (ראו גם משוואות מקסוול),
* שדה המהירות של זורם אי-דחיס,
* שדה הערבוליות,
* שדה חשמלי באזורים נייטרליים (\rho_e = 0); זוהי דוגמה מנוונת כאשר עוסקים בשדות מגנטיים לא משתנים בזמן,
* הפוטנציאל הווקטורי המגנטי **A** בכיול קולון.

## ראו גם
* פונקציית הזרם של סטוקס
* שדה וקטורי משמר

## קישורים חיצוניים
* 

קטגוריה:אנליזה וקטורית
One More Chance

"**One More Chance**" (בעברית: "**עוֹד הִזְדַּמְּנוּת אַחַת**") הוא סינגל שהוקלט על ידי הזמרת-יוצרת האמריקאית מדונה, מתוך אלבום האוסף שלה, *[[Something to Remember]]*. השיר יצא כסינגל השלישי מהאלבום ב-7 במרץ 1996, על ידי חברות התקליטים האחים וורנר ומאבריק רקורדס.

השיר הגיע למקום ה-11 במצעד הסינגלים הבריטי.

## רקע וכתיבה
השיר נכתב והופק על ידי מדונה ודייוויד פוסטר. השיר הוא מעין בלדת פופ אקוסטית שקטה, המספרת בתוכה סיפור על כך שמדונה מבקשת ממישהו "שייתן לה ניסיון אחד נוסף". בנוסף לכך, הוקלט השיר כבר בספטמבר 1995, כמה חודשים לפני צאתו של אלבום האוסף.

עם השיר לא הופיעה מדונה באף סיבוב הופעות במהלך הקריירה שלה.

## ביקורות
קן טאקר מאנטרטיינמנט ויקלי כתב כי "השיר מוסיף תחושה של פיתוי באלבום". טימותי ווייט ממגזין הבילבורד כינה את השיר כ"סרנדה מרירה". ג'יי. די. קונסידיין מ-*The Baltimore Sun* כינה את השיר כ-"הפתעה הגדולה ביותר של האלבום".

לואי וירטל מאיידולטור כתב, "אף שיר אחר של מדונה לא נשמע כמוהו והוא ממשיך כאמירה מלנכולית נגד יצירות גדולות יותר כמו "You'll See" ו-"I'll Remember" שיצאו לפניו".

## מיקומי שיא

## קישורים חיצוניים

## הערות שוליים

קטגוריה:שירי 1995
קטגוריה:סינגלים מ-1996
קטגוריה:שירי מדונה
קטגוריה:שירים באנגלית
קטגוריה:שירים שנכתבו על ידי דייוויד פוסטר
קטגוריה:שירים שנכתבו על ידי מדונה
קטגוריה:שירים שהופקו על ידי דייוויד פוסטר
קטגוריה:שירים שהופקו על ידי מדונה
קטגוריה:בלדות משנות ה-1990
קטגוריה:בלדות פופ
קטגוריה:סינגלים בהוצאת וורנר רקורדס
קטגוריה:סינגלים בהוצאת מאבריק רקורדס
עונת 2018/2019 בליגה א'

**עונת 2018/2019 בליגה א**' היא העונה העשירית של ליגה א' כליגה השלישית בחשיבותה בכדורגל בישראל. הליגה החלה ב-14 בספטמבר 2018 והסתיימה ב-25 באפריל 2019 בשני המחוזות.

הליגה כללה 16 קבוצות במחוז דרום ו-16 קבוצות במחוז צפון. העונה הסתיימה בעלייה של מועדון ספורט כפר קאסם מדרום והפועל אום אל-פחם  מצפון, ובירידה של הפועל מחנה יהודה ובית"ר כפר סבא מדרום ושל הפועל ירושלים, הפועל שפרעם ועירוני נשר (דרך משחקי המבחן) מהמחוז הצפוני.

מלך השערים של מחוז דרום היה יוסי אסייג ממועדון ספורט כפר קאסם אשר כבש 29 שערים, ומקבילו במחוז צפון היה אוהד קדוסי שכבש 27 שערים במדי הפועל בקה אל גרבייה.

## טבלת מחוז דרום

## טבלת מחוז צפון

קטגוריה:עונות בליגות כדורגל בישראל
יחסי אלבניה–מונקו

**יחסי אלבניה–מונקו** הם היחסים הדיפלומטיים הרשמיים שבין **[[אלבניה|רפובליקת אלבניה]]** לבין **[[מונקו|נסיכות מונקו]]**.

## סקירה כללית
היחסים שבין אלבניה למונקו מתמקדים בעיקר במישור הכלכלי ולא במישור המדיני. שתי המדינות פועלות רבות למען השמירה על איכות הסביבה וחתומות על הסכם פריז שנחתם בנובמבר בשנת 2015.

באוקטובר 2018 הגיעה משלחת מונגאסקית לאלבניה. ב-9 באפריל 2019 הגיע ראש ממשלת אלבניה אדי רמה לביקור רשמי במונקו. שתי המדינות הסכימו על פרויקט משותף במגזר הכלכלי בו תעזור מונקו לאלבניה במימון מרינת יוקרה במערב אלבניה, לחופי הים האדריאטי.

נשיא אלבניה הוזמן לביקור רשמי במונקו בחודש אוקטובר 2019.

## נציגויות דיפלומטיות
* מונקו אינה מיוצגת באלבניה, הן בדרג השגרירות והן בדרג הקונסולרי.
* אלבניה אינה מיוצגת במונקו בדרג השגרירות, אלא באמצעות השגרירות שהיא מחזיקה בפריז, בירת צרפת הסמוכה. אלבניה מיוצגת במונקו בדרג הקונסולרי באמצעות קונסוליה שהיא מחזיקה בעיר המדינה עצמה.

## קישורים חיצוניים

* Monaco-Albania relations strengthen, עיתון מונקו, 11 באפריל 2019

## הערות שוליים

קטגוריה:ערכים ללא קטגוריות פיזיות - יחסי חוץ
טרמפ על מטאטא (סרט)

**טרמפ על מטאטא** (באנגלית: **Room on the Broom**) הוא סרט טלוויזיה בריטי-גרמני באנימציית סטופ מושן לילדים מסוגת פנטזיה והרפתקאות, שמבוסס על ספר בעל אותו שם שכתבה ג'וליה דונלדסון ואייר אקסל שפלר. הסרט בוים על ידי מקס לאנג ויאן לאכאוור, והופק על ידי Orange Eyes Limited, Magic Light Pictures ו-Studio Soi. 

הסרט שודר לראשונה בבריטניה בערוץ BBC One ב-25 בדצמבר 2012, ולאחר מכן שודר בארצות הברית בערוץ Universal Kids ב-30 באוקטובר 2013 כחלק מספיישל לכבוד ליל כל הקדושים. בישראל הסרט שודר לראשונה בדיבוב לעברית בערוץ לוגי בשנת 2013. אורך הסרט הוא כ-27 דקות, ושפות המקור שלו הן אנגלית וגרמנית (הסרט דובב לשפות נוספות, ביניהן עברית וצרפתית).

בטקס פרסי אוסקר ה-86 שהתרחש בשנת 2014, הסרט היה מועמד לפרס אוסקר לסרט המונפש הקצר הטוב ביותר.

## תקציר העלילה

הסרט מספר את עלילת הספר "טרמפ על מטאטא" שכתבה ג'וליה דונלדסון ואייר אקסל שפלר. הסרט עוסק במכשפה וחתול היוצאים לטיול על המטאטא שלהם. במהלך הטיול רוח חזקה העיפה את הכובע של המכשפה, את הסרט משערה ואת שרביט הקסמים שלה. את כל הדברים האלה מצאו חיות שהחזירו את הפריטים למכשפה והצטרפו לטיול על המטאטא, דבר הגורם לתקלה איומה.

## דמויות ומדבבים
במאי הדיבוב של הסרט בעברית היה ליאור סול, ומפיקת הדיבוב הייתה ענבר שטגר עזרא.

## ראו גם
* טרמפ על מטאטא
* ג'וליה דונלדסון

## קישורים חיצוניים
* 

* 

## הערות שוליים

קטגוריה:סרטי 2012
קטגוריה:סרטים באנגלית
קטגוריה:סרטים בגרמנית
קטגוריה:סרטי טלוויזיה בריטיים
קטגוריה:סרטי אנימציה בסטופ-מושן
קטגוריה:סרטי ילדים
קטגוריה:סרטי פנטזיה
קטגוריה:סרטי הרפתקאות
קטגוריה:סרטים בריטיים מבוססי ספרים
קטגוריה:סרטים גרמניים מבוססי ספרים
קטגוריה:סרטים קצרים מונפשים
גביע הליגות הנמוכות

**גביע הליגות הנמוכות** או **הגביע המחוזי** הוא גביע אשר מוענק בסיבוב ד' של גביע המדינה בכדורגל למנצחת של אותו מחוז. שיטת הענקת הגביע המחוזי החלה מעונת 1984/1985 ומטרתה היא להקל על הקבוצות בליגות הנמוכות בנסיעות ארוכות כדי שכל קבוצה תשחק במחוז שלה, לפחות בשלבים המוקדמים של הגביע.  

בסך הכל מוענקים 12 גביעים. ארבעה גביעים למנצחות של כל מחוז בליגה ב' ושמונה גביעים למנצחות של כל מחוז בליגה ג'. הגביע מוענק על ידי נציג מטעם ההתאחדות לכדורגל מיד בתום משחק הגמר.

במשחקי הגמר של ליגות ב', גם המנצחת וגם הפיינליסטית ממשיכות לסיבוב ו' של גביע המדינה. במשחקי הגמר של ליגות ג', רק המנצחת ממשיכה לסיבוב ו' של גביע המדינה.

## הערות שוליים

קטגוריה:תחרויות כדורגל בישראל
גביע הליגות הנמוכות
נולדתי בירושלים ואני עדיין חי

**נולדתי בירושלים ואני עדיין חי** (באנגלית: **Born in Jerusalem and Still Alive**) הוא סרט קומדיה רומנטית שחורה ישראלי משנת 2019 שבוים על ידי יוסי עטיה ודוד אופק. עטיה גם כתב את התסריט ומשחק בתפקיד הראשי. הסרט הוקרן בבכורה ארצית בפסטיבל הקולנוע ירושלים במסגרת התחרות לקולנוע ישראלי עלילתי בו זכה בפרס לסרט הביכורים הטוב ביותר.

## עלילה
**רונן מטלון** (יוסי עטיה) שנולד וגדל בירושלים, מתחיל להעביר סיור בעקבות פיגועים מפורסמים ברחוב יפו. במהלך אחד הסיורים הוא פוגש את **אסיה מולאן** (ליהי קורנובסקי) ירושלמית לשעבר תאבת חיים שגרה בברצלונה. השניים מתאהבים ורונן נקרע בין כוחות החיים והמוות שסובבים אותו.

## משחק ודמויות

## פרסים ומועמדויות

## הנגשה
"נולדתי בירושלים ואני עדיין חי" הוא הסרט הראשון שהונגש לעיוורים וכבדי ראיה בתולדות פסטיבל ירושלים; הקרנת הבכורה הונגשה על ידי ארז טודרס.

## הפקה
בשנת 2012 יצר עטיה סיור פרפורמטיבי בשם "מטראומה לפנטזיה", במסגרת "פסטיבל מתחת להר" בירושלים. הסיור נערך ברחוב יפו והתחקה אחרי פיגועי ההתאבדות שהתרחשו באזור בין השנים 2005–2010. הסיור תועד בסרטון קצר שזכה בתחרות הפיצ'ינג בפסטיבל הקולנוע ירושלים 2015; הוא שימש בסיס לסרט קצר בן שמונה דקות בעל אותו שם שעטיה כתב וביים בשנת 2015.

הסרט צולם בסגנון תיעודי בהשתתפות תיירים אמיתיים. הוא הופק על ידי איתן מנצורי, יהונתן דובק, רוני לוי וחברת ספירו סרטים; ויצא בתמיכת קרן הקולנוע הישראלי, משרד התרבות והספורט, מועצת הפיס לתרבות ולאמנות, סם שפיגל ו-ARP.

## קישורים חיצוניים

* 

;ביקורות
* 
* 
* 
* 

## הערות שוליים

קטגוריה:סרטי 2019
קטגוריה:סרטים בעברית
קטגוריה:סרטי קומדיה רומנטית ישראליים
קטגוריה:סרטי סאטירה ישראליים
קטגוריה:ירושלים בקולנוע
אווה נובודומסקי

**אווה נובודומסקי** (בהונגרית: **Novodomszky Éva**; נולדה ב-19 בינואר 1974) היא מנחת טלוויזיה הונגרייה.

## ביוגרפיה
נובודומסקי נולדה בעיירה סרווש במחוז בקש.

היא למדה בבית ספר להכשרת מורים בקצ'קמט ובבית ספר לעיתונאות "Komlósi Oktatási Stúdió".

לאחר מכן החלה לעבוד ככתבת חדשות הנוער של "Magyar Televízió", רשת הטלוויזיה הציבורית של הונגריה.

ב-2007 החלה להגיש את תוצאות הניקוד של הונגריה באירוויזיון.

ב-2007 הנחתה את תחרות "מיס עולם הונגריה" בה הזוכה נשלחת לייצג את הונגריה במיס עולם.

ב-2008 הנחתה את התחרות לבחירת נציג הונגריה לאירוויזיון.

ב-2008 הופיעה בסרט הקולנוע "Mázli".

היא הנחתה תקופה מסוימת את התוכנית "Főtér" בה מדי פרק מוצגים אזורים או יישובים ברחבי הונגריה וכמו כן אטרקציות תיירותיות בהם.

ב-2011 ו-2012 הופיעה בשעשועון הטלוויזיה "Magyarország, szeretlek!".

ב-2004 נישאה לאיטלקי סאלבו סגורי.

## קישורים חיצוניים


* 


## הערות שוליים

קטגוריה:מנחות טלוויזיה הונגריות
קטגוריה:הונגריות שנולדו ב-1974
קטגוריה:הונגרים שנולדו ב-1974
הסוף המאושר

**הסוף המאושר** (באנגלית: **The Happy Ending**) הוא סרט קולנוע אמריקאי משנת 1969 בכתיבתו, הפקתו ובימויו של ריצ'רד ברוקס, עם ג'ין סימונס וג'ון פורסיית' בתפקידים הראשיים.

ג'ין סימונס הייתה מועמדת לפרס אוסקר לשחקנית הטובה ביותר ולפרס גלובוס הזהב לשחקנית הטובה ביותר - סרט דרמה.

מישל לגראן היה מועמד לפרס אוסקר לשיר המקורי הטוב ביותר על השיר "מה תעשה בשארית חייך" שזכה לביצועים של פרנק סינטרה, ברברה סטרייסנד, ביל אוונס, סטינג, דאסטי ספרינגפילד ועוד.
## תקציר העלילה
מרי ספנסר (ג'ין סימונס) ובעלה פרד (ג'ון פורסיית') נשואים 16 שנים וגרים בדנוור, קולורדו. פרד הוא יועץ מס אמיד, מוקף בנשים ומרי היא עקרת בית משועממת וממורמרת שמוצאת מפלט בשתיית אלכוהול. היא לא דמיינה כך חיי נישואים לאחר שהייתה מושפעת מסרטי קולנוע על אהבה שנגמרת בסוף מאושר כמו בסרט קזבלנקה.

מצבה מידרדר, היא נעצרת בגלל נהיגה בשכרות וגם מבצעת ניסיון התאבדות. היא מתחילה לבזבז הון על קניות ופרד מבטל לה את כרטיס האשראי. בתה מארג' (קטי פילדס) מתרחקת ממנה ורק שתי נשים מנסות לעזור לה - אמה (תרזה רייט) והעוזרת הנאמנה אגנס (נאנט פברי).

פרד מתכנן מסיבה ליום השנה ה-16 לנישואיהם. מרי הולכת לסלון יופי ומקבלת החלטה לברוח מחייה האומללים. היא ממשכנת את שעונה היקר וקונה כרטיס לנסאו באיי הבהמה. במטוס היא פוגשת את פלו האריגן (שירלי ג'ונס) שלמדה אתה בקולג' והם לא נפגשו 16 שנה. בעוד שמרי נישאה, פלו בחרה לחיות חיים חופשיים ולהיות פילגש לגברים עשירים וכעת היא טסה לנסאו לפגוש את הגבר האחרון בחייה, סאם (לויד ברידג'ס). מרי מספרת לה כי ברחה מפרד ופלו אומרת כי תעזור ותדאג לה.

החופשה בנסאו משפיעה לטובה על מרי. בקזינו מבחין בה פרנקו (בובי דארין), נוכל מלוס אנג'לס שיודע "להתלבש" על נשים מבוגרות עשירות ולסחוט מהם כספים. הוא מתחיל לחזר בערמומיות אחרי מרי והיא נענית לו כמעט עד שהיא אומרת לו שבעלה אינו עשיר והוא מסתלק.

כאשר פלו מודיעה לה כי סאם מתגרש מאשתו ומתחתן אתה, מחליטה מרי לחזור. אמה מפצירה בה שתחזור לפרד אבל היא מעדיפה לגור לבד, למצוא עבודה וללמוד בקולג' בשיעורי לילה. פרד מבקש ממנה לחזור אבל היא מהססת.

## קישורים חיצוניים

* הסוף המאושר, באתר TCM
* מישל לגראן שר "מה תעשה בשארית חייך", באתר יוטיוב

קטגוריה:סרטי 1969
קטגוריה:סרטים באנגלית
קטגוריה:סרטים אמריקאיים
קטגוריה:סרטי דרמה אמריקאיים
קטגוריה:סרטי יונייטד ארטיסטס
קטגוריה:סרטים על התאבדות
אימאם אבו דאוד

**אבּוּ דאוּד סלימן בּן אלאשעת' בּן אִִסחאק בּן בּשיר בּן שדאד בּן עִמראן אלאזדי אלסג'סתאני** (בפרסית: **ابو داوود سلیمان بن الأشعث بن اسحاق بن بشیر بن شّداد بن عمران الأزدی السجستانی**), הידוע כ**אימאם אבו דאוד**, ולעיתים פשוט כ**אבו דאוד**, היה חכם דת מוסלמי פרסי אשר היה מומחה בתחום החדית'. אוסף החדית' שלו, סֻנן אבו דאוד, נחשב לאחד מששת אוספי החדית' החשובים ביותר בקרב הסונים.

## ביוגרפיה
אבו דאוד נולד בשנת 817 בסיסתאן הקדומה, אזור בפרס העתיקה, הממוקם במחוז סיסתאן ובלוצ'סתאן של איראן המודרנית. הוא נפטר בשנת 889, בבצרה.

על מנת לאסוף חדית'ים, הוא נסע למרחקים, בין השאר נסע ברחבי עיראק, מצרים, סוריה, חג'אז, מרב העתיקה, נישאפור, ועוד.

אבו דאוד התעניין רבות בתחום הפיקה, ומשום כך הוא אסף בעיקר חדית'ים הנוגעים בהלכות. מתוך כחצי מיליון חדית'ים שהוא מצא, הוא כלל רק כ-4,800 חדית'ים אוסף המפורסם שלו.

## כתביו
בנוסף לספרו המפורסם "סֻנן אבו דאוד", כתב האימאם אבו דאוד ספרים נוספים, כ-21 ספרים סך הכל, וביניהם:
* "אלמראסיל" (בערבית: المراسيل).
* "מסאאִל אל-אימאם אחמד" (בערבית: مسائل الإمام أحمد), ספר בתחום הפיקה, על פי האסכולה החנבלית.
* " אל-נאסח' ואל-מנסוח' "(בערבית: الناسخ والمنسوخ), ספר בתחום מדעי הקוראן.
* "אל-זהד" (בערבית: الزهد).
* "אל-בעת' ואל-נשוּר" (בערבית: البعث والنشور).
* "כִּתאבּ אל-קדר" (בערבית: كتاب القدر), ספר אשר עונה לטענותיהם של זרם הקדריה.
* "מֻסנד מאלִק" (בערבית: مسند مالك).
* "פדאאִל אלאנצאר" (בערבית: فضائل الأنصار).
* "אח'באר אל-ח'וארג' (בערבית: أخبار الخوارج).
* "אלדעאא" (בערבית: الدعاء).

## קישורים חיצוניים

## ראו גם

* אל-טבראני

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:סופרים איראנים
קטגוריה:מוסלמים
קטגוריה:ילידי 817
קטגוריה:נפטרים ב-889
ויל יאנג

**ויליאם רוברט יאנג** (באנגלית: **William Robert Young**; נולד ב-20 בינואר 1979) הוא זמר-יוצר ושחקן אנגלי. הוא זכה בעונה הראשונה של פופ איידול  בשנת 2002.

## קריירה

ב-25 בפברואר 2002 הוציא את הסינגל "Evergreen".

ב-24 בנובמבר 2003 הוציא את הסינגל "Leave Right Now".

ליאנג שיתוף פעולה עם גארת' גייטס, סגנו בתחרות פופ איידול, בסינגל של גייטס "The Long and Winding Road", אשר זכה להצלחה רבה והגיע למקום הראשון במצעד הבריטי.

ב-19 באוגוסט 2011 הוציא את הסינגל "Jealousy".

## חיים אישיים
במרץ 2002, יאנג יצא מהארון בפומבי. הוא גם הצהיר כי מעולם לא הסתיר את נטייתו המינית, והיא גם לא הפריעה לו. בשנת 2021 אמר יאנג שהוא לא במערכת יחסים וגם לא מעוניין בזוגיות.

יאנג מתגורר כיום בדלסטון .

## דיסקוגרפיה
* 2002: From Now On
* 2003: Friday's Child
* 2005: Keep On
* 2008: Let It Go
* 2011: Echoes
* 2015: 
* 2019: Lexicon
* 2024: *[[Light It Up (אלבום)|Light It Up]]*

## הופעות
* 2002: Pop Idol Tour
* 2002: Will & Gareth Live
* 2004: Will Young Live
* 2006: Keep On Live
* 2008: Let It Go Tour
* 2009–10: The Hits Tour
* 2011–12: Echoes Tour
* 2015: Love Revolution Tour
* 2019: An Evening with Will Young

## פילמוגרפיה
* 2005: גברת הנדרסון גאה להציג
* 2008: טופ גיר
* 2010: סקינס
* 2010: Marple: The Mirror Crack'd from Side to Side
* 2011: Bedlam
* 2011: A Night With Will Young
* 2016: Strictly Come Dancing

## קישורים חיצוניים

* 

## הערות שוליים

קטגוריה:זמרים-יוצרים בריטים
קטגוריה:זמרים להט"בים בריטים
קטגוריה:שחקנים להט"בים בריטים
קטגוריה:זוכים בתוכניות מציאות
קטגוריה:משתתפי הזמר במסכה (תוכנית טלוויזיה בריטית)
קטגוריה:בוגרי אוניברסיטת אקסטר
קטגוריה:בריטים שנולדו ב-1979
יחסי מונקו–קזחסטן

**יחסי מונקו–קזחסטן** הם היחסים הדיפלומטיים הרשמיים שבין **[[מונקו|נסיכות מונקו]]** לבין **[[קזחסטן|רפובליקת קזחסטן]]**.

## סקירה כללית
ב-15 בינואר 2009 חתמו רפובליקת קזחסטן ונסיכות מונקו על הסכם כינון יחסים דיפלומטיים רשמיים. ב-28 במאי 2010 הציג שגריר קזחסטן בפריז, בירת צרפת הסמוכה, לאלבר השני, נסיך מונקו את כתבו האמנתו. כשלוש שנים לאחר מכן הציג שגריר מונקו בלונדון, בירת הממלכה המאוחדת, לנורסולטן נזרבייב את כתב האמנתו גם הוא.

בתחילת חודש נובמבר 2012 ביקר אלבר השני, נסיך מונקו, בקזחסטן לצרכים רשמיים למשך שלושה ימים. כשנה לאחר מכן, בסוף ספטמבר בשנת 2013 הגיע נורסולטן נזרבייב, נשיא קזחסטן, לביקור גומלין במונקו על מנת לחתום על הסכם שיתוף פעולה בין שתי המדינות בנושא התיירות.

בשנת 2013 נערך פורום מונגאסקי-קזחי לקידום שיתוף פעולה כלכלי בין שתי המדינות, נציגים של יותר ממאה חברות פרטיות שמושבן בשתי המדינות הגיעו לכנס. באותה השנה חתמו מונקו וקזחסטן על הסכם שיתוף פעולה כלכלי ועל קידום מיזמים של המדינה השנייה. מונקו הייתה אחת המדינות הראשונות לאשר השתתפות באקספו 2017 שנערך בנורסולטן בירת קזחסטן. כבר בינואר 2016 היא החלה לנסח אמנה שתסדיר את השתתפותה וחודש לאחר מכן, בפברואר, היא אישרה השתתפות וחתמה על האמנה.

## נציגויות דיפלומטיות
* קזחסטן אינה מיוצגת במונקו בדרג השגרירות, אלא באמצעות שגריר היושב פריז, בירת צרפת. קזחסטן מיוצגת במונקו בדרג הקונסולרי באמצעות קונסוליה שהיא מחזיקה בעיר המדינה.
* מונקו אינה מיוצגת בקזחסטן בדרג השגרירות, אלא באמצעות שגריר היושב בלונדון, בירת הממלכה המאוחדת. מונקו מיוצגת בקזחסטן בדרג הקונסולרי באמצעות קונסוליה שהיא מחזיקה בנורסולטן, בירת המדינה.

## קישורים חיצוניים
* Kazakhstan - Monaco, אתר משרד החוץ הקזחי

## הערות שוליים

קטגוריה:ערכים ללא קטגוריות פיזיות - יחסי חוץ
חניתה צנטנר

**חניתה צנטנר** היא דוגמנית עבר ואשת עסקים ישראלית.

## ביוגרפיה
נולדה ב-1944 בשם חניתה עמיר ברמת גן, למשפחה ממוצא בולגרי ונקראה על שם הקיבוץ. אמה סבלה מלקות שמיעה.
בגיל 18 נישאה לאבנר צנטנר ויצאה עמו ללונדון, שם החל בלימודים. בגיל 20 נולדה לה הבת לורי. בלונדון החלה לעבוד בדוגמנות.

לאחר שובם לישראל, התמנה בעלה כמנהל המכירות במפעל הסריגים "אלד", שאמו, מרתה, נמנתה על מייסדיו והיא הפכה לדוגמנית הבית של "אלד". בהמשך דגמנה גם לחברת "בגד-עור" (המפעל והרשת נמכרו בשנות ה-90 לפולגת).
השניים התגוררו ברמת גן ובהמשך ברמת השרון.
בשנת 1980 עבדה כדוגמנית בחנות הדיוטי פרי בנמל התעופה בן-גוריון.
בסוף שנות ה-70, כשהיה בן 37, אובחן בעלה, אבנר, כחולה במחלת טרשת נפוצה.

ב-1981 פתחה את בוטיק "מנגו" ברחוב ארלוזורוב בתל אביב.
בתחילת שנות ה-80 החלה יחד עם הדוגמנית בתיה דיסנצ'יק לארגן ולהפיק תצוגות אופנה ברחבי הארץ, למשל בשנת 1985 ארגנה תצוגת אופנה בבית החולים אסף הרופא בה הוצגו דגמים של מגוון בתי אופנה ישראלים.
בשנת 1981 גם לקחה בערב התרמה במלון הילטון תל אביב ביחד עם דוגמניות נוספות.

ב-1982 זכתה באיטליה בתחרות בתואר "דונה אידיאלה".

הייתה פעילה באגודה לטרשת נפוצה ושימשה שם כחברת הוועד המנהל.
היא ארגנה תצוגות אופנה רבות והייתה מדריכת דוגמניות בהליכה והופעה על המסלול. בין הדוגמניות אותן הכשירה נמנות פזית כהן, ספיר קופמן, דנה וקסלר וואלרי אלפימוב (עלתה מרוסיה ב-1990 והצליחה בארץ, אולם שבה לרוסיה ב-1992). בתחרות מיס הוואין טרופיק הישראלית הדריכה וליוותה דומניות.
שימשה כמנהלת מחלקת דוגמניות בסוכנות אימאז' (של בטי רוקוואי) עד מרץ 1991.

בשנת 1997 הקימה את חברת "הישג", סוכנות כוח אדם לדיילות אירועים. החברה צברה הפסדים וב-20031 פנתה לבית הדין בבקשה להוציא צו לכינוס נכסיה ולהכריז עליה כעל פושטת רגל, בשל חובות של 2.3 מיליון שקלים, אותם לא יכלה לשלם.

היא שימשה ככתבת אופנה בעיתון מעריב ובהעולם הזה".

בעלה, אבנר, נפטר ב-2021. הבת נפטרה ב-2018, בגיל 55.

## קישורים חיצוניים
* ראיון טלווויזיוני בתוכנית "אצל מני" (1996-2002), ביוטיוב

## הערות שוליים

קטגוריה:דוגמניות ישראליות
קטגוריה:דוגמנים ישראלים
קטגוריה:סגל מעריב
קטגוריה:עיתונאיות ישראליות
קטגוריה:עיתונאים ישראלים
קטגוריה:ישראליות שנולדו ב-1943
קטגוריה:ישראלים שנולדו ב-1943
טקס פרסי האקדמיה הבריטית לטלוויזיה 2017

**טקס פרסי האקדמיה הבריטית לטלוויזיה 2017** נערך ב-14 במאי 2017 ברויאל פסטיבל הול שבלונדון. המנחה הייתה סו פרקינס.

שמות המועמדים פורסמו ב-11 באפריל. הסדרה "הכתר" הייתה מועמדת בחמש קטגוריות. פרס עמית באפט"א הוענק לג'ואנה לאמלי.

טקס פרסי האומנויות של האקדמיה הבריטית לטלוויזיה נערך ב-23 באפריל 2017.

## זוכים ומועמדים
[שמאל|ממוזער|212x212 פיקסלים|[שרה לנקשייר, זוכת פרס השחקנית הטובה ביותר]]
[שמאל|ממוזער|200x200 פיקסלים|[טום הולנדר, זוכה פרס שחקן המשנה הטוב ביותר]]
[שמאל|ממוזער|302x302 פיקסלים|[וונמי מוסקו, זוכת פרס שחקנית המשנה הטובה ביותר]]
[שמאל|ממוזער|208x208 פיקסלים|[סטיב קוגן, זוכה פרס ההופעה הקומית הגברית הטובה ביותר]]
[שמאל|ממוזער|200x200 פיקסלים|[פיבי וולר-ברידג', זוכת פרס ההופעה הקומית הנשית הטובה ביותר]]
[שמאל|ממוזער|242x242 פיקסלים|[מייקל מקינטייר, זוכה פרס הופעת הבידור הטובה ביותר]]
[שמאל|ממוזער|240x240 פיקסלים|[ג'ואנה לאמלי, זוכת פרס עמית באפט"א]]

## מועמדויות מרובות

## קישורים חיצוניים
* 

## הערות שוליים

קטגוריה:טקסי פרס באפט"א
קטגוריה:2017 בממלכה המאוחדת
דווייט גריזוולד

**דווייט גריזוולד** (באנגלית: **Dwight Palmer Griswold**; ) היה מושל נברסקה וחבר הסנאט של ארצות הברית מטעם מדינת נברסקה.

## ביוגרפיה
דווייט גריזוולד נולד בעיירה הריסון שבנברסקה. בשנת 1914 הוא סיים את האוניברסיטה המקומית. הוא התגייס לצבא ארצות הברית ושירת קצין תותחנים במלחמת העולם הראשונה.

לאחר סיום הקרבות הוא חזר לנברסקה והיה מו"ל ועורך עיתון מקומי בשנים 1922–1940. בשנת 1920 הוא נבחר לקונגרס של נברסקה. בשנים 1932, 1934 ו-1936 דווייט גריזוולד השתתף במערכת הבחירות למושל אך ללא הצלחה. הוא נבחר לתפקיד בשנת 1940 וכיהן שלוש כהונות עד לשנת 1946.  

בשנת 1947 הוא הגיע לאירופה כחמשל של משלחת אמריקאית והיה ראש המשלחת ביוון בשנים 1947-1948.

בשנת 1952 דווייט גריזוולד נבחר לסנאט של ארצות הברית ושירת עד מותו בשנת 1954.

## קישורים חיצוניים

* 
* 

קטגוריה:אמריקאים ילידי נברסקה
קטגוריה:חברי הסנאט של ארצות הברית מנברסקה
קטגוריה:סנאטורים חברי המפלגה הרפובליקנית
קטגוריה:בוגרי אוניברסיטת נברסקה–לינקולן
קטגוריה:מושלי נברסקה
קטגוריה:מושלי מדינות ארצות הברית מהמפלגה הרפובליקנית
קטגוריה:אמריקאים שנולדו ב-1893
קטגוריה:אמריקאים שנפטרו ב-1954
Illuminati

**Illuminati** (בעברית: **[[אילומינטי]]**) הוא שיר שהוקלט על ידי הזמרת-יוצרת האמריקאית מדונה, מתוך אלבומה השלושה עשר, Rebel Heart. השיר יצא לאור ב-20 בדצמבר 2014, על ידי חברת התקליטים אינטרסקופ רקורדס.

השיר הגיע למקום ה-19 במצעד שבהונגריה, וה-29 במצעד שבשוודיה.

## רקע וכתיבה
השיר נכתב על ידי מדונה, טובי גד, מוזלה, לארי גריפין ג'וניור, מייק דין, קניה וסט, צ'רלי היט, טראוויס סקוט והופק על ידי מדונה, וסט, דין, גריפין ג'וניור, היט וסקוט. השיר הוא שיר בסגנון הדאנס-פופ, בדומה לשירים נוספים מתוך האלבום.

בנוסף לכך, יצא השיר ארבעה חודשים לפני צאתו של האלבום Rebel Heart, בו הוא נכלל.

### ליריקה
מילות השיר מאזכרות בתוכן את הנישואים של ביונסה וג'יי זי ואת קניה וסט, ניקי מינאז', ביל גייטס, סטיב ג'ובס, ליידי גאגא, ג'סטין ביבר, ברק אובמה, לברון ג'יימס ואופרה וינפרי. בנוסף לכך, מדבר השיר על פנטגרם וגוגל.

בנוסף לכך, דיברה מדונה על הניתוח המוזיקלי של השיר בכמה ראיונות שונים. השיר זכה לביקורות מטעם AllMusic, *[[Attitude]]*, NME, לוס אנג'לס טיימס, *[[Slant Magazine]],* ניו יורק דיילי ניוז וכולי.

## הצלחה
אף על פי שלא יצא כסינגל, הצליח השיר להיכנס אל המצעדים שבפינלנד, צרפת, הונגריה, שוודיה, וארצות הברית בין שנת 2014 לשנת 2015. האודיו של השיר אשר הועלה ליוטיוב ב-18 בפברואר 2015, זכה להצלחה נאה גם כן, כאשר צבר למעלה מ-2.2 מיליון צפיות.

עם השיר הופיעה מדונה במסגרת סיבוב ההופעות העשירי שלה, "Rebel Heart Tour".

## מיקומי שיא

## קישורים חיצוניים

## הערות שוליים

קטגוריה:שירי מדונה
קטגוריה:שירים באנגלית
קטגוריה:שירים שנכתבו על ידי טובי גד
קטגוריה:שירים שנכתבו על ידי מדונה
קטגוריה:שירים שנכתבו על ידי מוזלה
קטגוריה:שירים שנכתבו על ידי מייק דין
קטגוריה:שירים שנכתבו על ידי קניה וסט
קטגוריה:שירים שהופקו על ידי מדונה
קטגוריה:שירים שהופקו על ידי מייק דין
קטגוריה:שירים שהופקו על ידי קניה וסט
קטגוריה:אילומינטי בתרבות ובאמנות